Document ID: /roh_data/filtered/swiss_laws_in_ROHinterleaved.jsonl.gz/15685

This text was translated from EN into Rumantsch Grischun.

The company shall keep a register of the beneficial owners that have been notified to the company. This register shall contain the first name and surname and the address of the beneficial owners. The documents on which notice under Article 697j are based must be retained for ten years following the person’s deletion from the register. The register must be kept in such a way that it can be accessed in Switzerland at any time. Inserted by No I 2 of the FA of 12 Dec. 2014 on the Implementation of the revised recommendations 2012 of the Financial Action Task Force (AS 2015 1389; BBl 2014 605). Amended by No I 1 of the FA of 21 June 2019 on the Implementation of the Recommendations of the Global Forum on Transparency and the Exchange of Information for Tax Purposes, in force since 1 May 2021 (AS 2019 3161; BBl 2019 279).

La societad maina ina glista davart las persunas che han il dretg economic e ch’èn vegnidas annunziadas ad ella. Questa glista cuntegna il prenum ed il num sco er l’adressa da las persunas che han il dretg economic. Ils mussaments che resultan d’ina annunzia tenor l’artitgel 697j ston vegnir conservads durant 10 onns suenter che la persuna è vegnida stritgada da la glista. La glista sto vegnir manada uschia, ch’igl è pussaivel d’acceder da tut temp a tala en Svizra. Integrà tras la cifra I 2 da la LF dals 12 da dec. 2014 davart la realisaziun da las recumandaziuns dal «Groupe d’action financière», revedidas l’onn 2012 (AS 2015 1389; BBl 2014 605). Versiun tenor la cifra I 1 da la LF dals 21 da zer. 2019 davart la realisaziun da las recumandaziuns dal Forum global per la transparenza ed il barat d’infurmaziuns per intents fiscals, en vigur dapi il 1. da matg 2021 (AS 2019 3161; BBl 2019 279).